Evropsko prvenstvo u košarci 2015.
FIBA EuroBasket 2015 je 39. izdanje Evropskog prvenstva u košarci koje organizuje FIBA Evropa. Održan je u četiri različite države (Hrvatska, Francuska, Njemačka, i Latvija), čime je postao prvi EuroBasket održan u više od jedne države. Turnir je počeo 5. septembra i trajao je do 20. septembra 2015. Dvije najbolje ekipe (Španija i Litvanija) su se kvalifikovale za Olimpijske igre 2016. Sljedećih pet ekipa (Francuska, Srbija, Grčka, Italija i Češka) kvalifikovale su se za Svjetski kvalifikacijski turnir za Olimpijske igre. Španija je osvojila svoju treću titulu opbjedivši Litvaniju rezultatom 80–63 u finalu. Francuska je osvojila bronzanu medalju na domaćem terenu protiv Srbije (81–68).